PATVIRTINTA

Lazdijų r. Šeštokų mokyklos

direktoriaus 2020 m. birželio 4 d.

įsakymu Nr. V7-110

**LAZDIJŲ R. ŠEŠTOKŲ MOKYKLOS IKIMOKYKLINĖS GRUPĖS UŽMOKESČIO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, MAITINIMĄ MOKĖJIMO TVARKOS APRAŠAS**

1. Šia tvarka reglamentuoja Lazdijų r. Šeštokų mokyklos (toliau - Mokykla) ikimokyklinės grupės užmokesčio už vaikų, ugdomų pagal ikimokyklinio ir priešmokyklinio ugdymo programas, maitinimą.
2. Skaičiuojant mokestį už vaikų maitinimą ikimokyklinėje grupėje vadovaujamasi Lazdijų rajono savivaldybės tarybos 2014 m. lapkričio 13 d. sprendimu Nr. 5TS-1323 „Dėl užmokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Lazdijų rajono savivaldybės švietimo įstaigose”.
3. Vaikų, ugdomų pagal ikimokyklinio ir priešmokyklinio ugdymo programas ikimokyklinėje grupėje, dienos maitinimo norma yra 1,82 Eur.
4. Dienos maitinimo normą paskirstoma taip:
   1. pusryčiams – 30 proc. dienos maitinimo normos;
   2. pietums – 45 proc. dienos maitinimo normos;
   3. pavakariams – 25 proc. dienos maitinimo normos.
5. Tėvai už vaikų maitinimą ikimokyklinėje grupėje moka 70 proc. šios tvarkos 3 punkte nustatytos vaikų dienos maitinimo kainos už kiekvieną lankytiną dieną – 1,28 Eur:
   1. pusryčiams – 0,38 Eur;
   2. pietums – 0,58 Eur;
   3. pavakariams – 0,32 Eur.
6. Mokant 50 proc. už vaiko maitinimą ikimokyklinėje grupėje tėvai moka 0,64 Eur:
   1. pusryčiams – 0,19 Eur;
   2. pietums – 0,29 Eur;
   3. pavakariams – 0,16 Eur.
7. Mokestis, kai maitinimas organizuojamas iš namų atsineštu maistu, švietimo įstaigai sudarius sutartį su tėvais (globėjais) dėl maitinimo iš namų atsineštu maistu, nemokamas.
8. Mokestis už vaikų išlaikymą ikimokyklinėje grupėje nemokamas, jeigu vaikas nelanko Mokyklos šiais atvejais:
   1. dėl vaiko ligos, pateikus tėvų (globėjų) raštišką prašymą (2 priedas), kai vaikas serga 2 ir daugiau dienų, jeigu apie vaiko neatvykimą švietimo įstaiga buvo informuota raštu (SMS žinute, elektroniniu paštu, elektroniniame dienyne) pirmą nelankymo dieną;
   2. tėvų kasmetinių atostogų metu, pateikus pažymą iš darbovietės, ir vasarą (birželio–rugpjūčio mėnesiais) pagal tėvų pateiktą prašymą;
   3. tėvų nemokamų atostogų metu, pateikus pažymą iš darbovietės;
   4. moksleivių atostogų metu, jeigu šeimoje yra mokyklinio amžiaus vaikų, pagal tėvų pateiktą prašymą;
   5. kai tėvai nuolat dirba pamainomis ir turi laisvų darbo dienų, bet ne daugiau kaip 8 darbo dienas per mėnesį, motinos nėštumo ir gimdymo atostogų bei motinystės (tėvystės) atostogų laikotarpiu arba kai vienas iš tėvų augina vaiką iki 3 metų;
   6. jeigu vaikas neatvyksta į švietimo įstaigą žiemos metu, esant 20 ir daugiau laipsnių šalčio;
   7. kai švietimo įstaiga negali priimti vaikų dėl remonto darbų, karantino, stichinių nelaimių ir kitų nenugalimos jėgos atvejų;
   8. kai vaikas nelanko švietimo įstaigos dėl karantino, stichinių nelaimių ir kitų nenugalimos jėgos atvejų.
9. Nuo užmokesčio už vaikų išlaikymą ikimokyklinėje grupėje atleidžiama:
   1. jeigu šeima gauna socialinę pašalpą, pateikus pažymą apie pašalpos skyrimą iš Lazdijų rajono savivaldybės administracijos Socialinės paramos skyriaus. Lengvata taikoma socialinės pašalpos skyrimo laikotarpiu, kuris nurodytas pažymoje;
   2. esant socialinės rizikos veiksnių reiškimosi šeimoje 1, 2 ar 3 lygiui, pateikus viešosios įstaigos Lazdijų socialinių paslaugų centro pažymą apie socialinės rizikos veiksnių reiškimosi šeimoje lygį;
   3. vaikai su negalia, švietimo įstaigai pateikus neįgalumą patvirtinančius dokumentus;
   4. šeimai, patekus į sunkią materialinę padėtį dėl stichinių nelaimių, gaisro, rekomendavus Lazdijų rajono savivaldybės administracijos seniūnijai, kurioje šeima yra deklaravusi gyvenamąją vietą;
   5. nustačius vaikui bet kokios rūšies ir formos globą, pateikus Lazdijų rajono savivaldybės socialinės globos centro „Židinys“ pažymą, kurioje nurodyta globos rūšis, forma, laikotarpis, globėjas, dokumentas, kuriuo nustatyta globa.
10. Užmokestis už vaikų išlaikymą ikimokyklinėje grupėje mažinamas 50 proc. (išskyrus vaikus, už kuriuos mokama globos (rūpybos) išmoka), jeigu:
    1. vaikas (vaikai) turi tik vieną iš tėvų (kitas miręs arba išsituokę ir tėvui (motinai) nepriteistas vaiko išlaikymas dėl to, kad teismas negali priteisti išlaikymo), vaikas (vaikai) yra nesusituokusių asmenų, kai įstatymo nustatyta tvarka nėra galimybės nustatyti vaiko tėvo (motinos) tapatybės arba teismas negali tėvui (motinai) priteisti vaikui išlaikymo. Šis punktas taikomas ir šeimai, kurios tėvystės nustatymo bylą nagrinėja teismas;
    2. šeima augina 3 ir daugiau vaikų (įvaikių), įskaitant pilnamečius vaikus (įvaikius) iki 24 metų, kurie mokosi pagal bendrojo ugdymo programą ar pagal formaliojo profesinio mokymo programą arba studijuoja aukštojoje mokykloje pagal nuolatinių studijų programą, pateikus Lazdijų rajono savivaldybės administracijos seniūnijos pagal gyvenamąją vietą pažymą apie šeimos sudėtį bei pažymą, kad mokosi;
    3. vienas iš tėvų atlieka tikrąją karo tarnybą;
    4. vaikas auga moksleivių ar studentų iki 24 m. šeimoje, kurioje bent vienas iš tėvų mokosi pagal bendrojo ugdymo programą ar pagal formaliojo profesinio mokymo programą arba studijuoja aukštojoje mokykloje.
11. Tėvams atsisakius pusryčių ir/ar pavakarių, mokestis už šiuos maitinimus neskaičiuojamas (prašymo forma1 priede).
12. Jeigu tėvai nesumoka už vaikų išlaikymą ikimokyklinėje
13. grupėje už 2 mėnesius, Mokyklos vadovas turi teisę išbraukti vaiką iš lankančių vaikų sąrašų.
14. Dokumentai, kuriais vadovaujantis taikomos lengvatos, pateikiami priimant vaiką į Mokyklą ir pasikeitus šeimos sudėčiai ar socialinei padėčiai per vieną mėnesį nuo aplinkybių atsiradimo. Nepateikus reikiamų dokumentų, užmokestis imamas bendra tvarka. Naujas mokestis nustatomas nuo to mėnesio pirmos dienos, kada pateikiami atitinkami dokumentai. Pasikeitus aplinkybėms, dėl kurių buvo taikoma lengvata, tėvai privalo per vieną mėnesį nuo aplinkybių pasikeitimo pranešti Mokyklai ir pateikti tai įrodančius dokumentus. Naujas mokestis nustatomas nuo sekančio mėnesio pirmos dienos po aplinkybių pasikeitimo.
15. Jei vaikams, ugdomiems pagal Bendrąją priešmokyklinio ugdymo programą, skiriamas nemokamas maitinimas (pietūs arba pusryčiai ir pietūs) pagal Lietuvos Respublikos socialinės paramos mokiniams įstatymą, tai už pavakarius arba pusryčius ir pavakarius užmokestis nustatomas vadovaujantis šios tvarkos 5-13 punktais.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų r. Šeštokų mokyklos ikimokyklinės grupės užmokesčio už vaikų, ugdomų pagal ikimokyklinio ir priešmokyklinio ugdymo programas, maitinimą mokėjimo tvarkos 1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vieno iš tėvų vardas, pavardė, adresas, kontaktinis tel. nr.)

Lazdijų r. Šeštokų mokyklos

direktorei A. Burbaitei

**PRAŠYMAS**

**DĖL PUSRYČIŲ IR/AR PAVAKARIŲ ATSISAKYMO**

\_\_\_\_\_\_\_\_\_\_\_

(data)

Šeštokai

Prašome mano sūnui/dukrai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ neteikti pusryčių ir/ar

(vardas, pavardė)

pavakarių. Jis(-i) mokykloje valgys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (Vieno iš tėvų vardas, pavardė)

Lazdijų r. Šeštokų mokyklos

Ikimokyklinės grupės užmokesčio už vaikų,

ugdomų pagal ikimokyklinio ir

priešmokyklinio ugdymo programas,

maitinimą mokėjimo tvarkos aprašo

2 priedas

...................................................................................................................................

(vieno iš tėvų/globėjų vardas, pavardė)

Lazdijų r. Šeštokų mokyklos

Direktoriui

PRAŠYMAS PATEISINTI PRALEISTAS DIENAS

.......................................

(data)

Šeštokai

Prašau pateisinti ikimokyklinio ugdymo grupės mokinio .................................................................  (mokinio vardas, pavardė)

praleistas dienas.................................................................., nes............................................................

(nelankymo dienos) (nelankymo priežastis)

Ikimokyklinio/priešmokyklinio ugdymo mokytoją dėl vaiko ligos informavau SMS/el. paštu/ el. (teisingą variantą pabraukti/įrašyti)

dienyne/kita ........................................................

(informavimo data)

Tėvas/mama/globėjas ( parašas) (vardas, pavardė)